केंद्रीय विदेश मंत्री सुषमा स्वराज ने मंगलवार को ट्वीट कर अफ्रीका में गायब 22 भारतीयों को छुड़ाने की जानकारी दी. उन्होंने ट्वीट में लिखा, " मुझे ये जानकारी देते हुए खुशी हो रही है कि अफ्रीका में लापता टैंकर के 22 भारतीयों को छुड़ा लिया गया है." रविवार को 22 भारतीय नागरिकों के साथ एक तेल टैंकर वेस्ट एशिया में गिनी की खाड़ी में बेनिन के तट से गायब हो गया था. इसकी जानकारी विदेश मंत्रालय ने दी थी.